open-index/open-wikipedia-markdown huggingface dataset:
Костадин Стерјов Поповски

**Костадин Стерјов Поповски** (, Зашле - , Скопје) — македонски партизан.

## Биографија
Роден бил во село Зашле, Демирхисарско. Основното образование го завршил во селото Растојца, по што продолжил да се школува во битолската гимназија, каде се запишал во 1941 година. 

Бил член на СКОЈ од 1937 година, а по капитулацијата на Кралството Југославија, се вклучил во основањето на првите партизански келии. Така, во село Кочиште, била основана првата партизанска келија кон средината на септември 1941 година, во присуство на првоборецот Шула Мина, и за секретар бил поставен токму Костадин Поповски.

Во 1942 година се појавила потребата од формирање на воени комитети по селата. Првиот воен комитет во Демирхисарско бил формиран на 25 мај 1942 година во село Кочиште, во присуство на Наум Наумовски - Борче, во месноста Кошарник, а Костадин Поповски бил поставен за негов политички комесар. 

На 20 август 1942 година, во село Зашле била поставена блокада од страна на бугарската војска и полиција, при што биле уапсени таткото на Костадин Стерјо, самиот Костадин и Соколе Поповски, по што биле спроведени во затворот во Крушево. Сите тројца биле мачени и тепани со цел да кажат информации за одредот Питу Гули. Од Крушевскиот затвор биле спроведени во затворот Црн Мост во Битола, каде биле осудени на доживотен затвор. По изрекување на пресудата без право на жалба, Костадин Поповски бил префрлен во затворот во Идризово, каде на 29 август 1944 година, учествувал во организираното бегство на политичките затвореници.

По ослободувањето, бил секретар на Околискиот и Окружниот комитет на СКОЈ во Битола, како и шеф на Отсекот за внатрешни работи во Крушево, Демир Хисар и Битола, а по дипломирањето на Економскиот факултет во Белград во 1950 година, бил избран за асистент на Правно-економскиот факултет во Скопје, од 1950 до 1953 година. Работел како комерцијален директор на претпријатието Усје, генерален директор на претпријатието Стакларница, шеф на Отсекот за општи и економски анализи во Секретаријатот за општо стопански работи на СРМ.

Меѓу другите работни места, бил на позициите: в.д. директор и професор на Вишата стопанска школа во Скопје од 1953 до 1960 година, предавач во 1960 година, виш предавач од 1968 до 1983 година, продекан и претседател на Советот на Економскиот факултет.

Бил член на Околискиот и на Универзитетскиот комитет на КПМ во Скопје, претседател на Факултетската конференција на СКМ, член на Претседателството на Градскиот и на Републичкиот одбор на СЗБНОВ, потпретседател на Околискиот народен одбор и народен пратеник во општествено-политичкиот собор на Собранието на СРМ.

Носител е на Партизанска споменица 1941.

Починал на 10 август 1994 година во Скопје.

## Наводи

Категорија:Луѓе од Зашле
Категорија:Починати во Скопје
Категорија:Учесници во НОБ
Категорија:Македонски универзитетски професори
Категорија:Југословенски универзитетски професори
Категорија:Затвореници во Бугарија
Категорија:Носители на Партизанска споменица од 1941
Михајло Георгиевски

**Михајло Георгиевски** (, ) — македонски книжевен историчар, истражувач на старите ракописи во Македонија, и политичар.

## Животопис
Роден е во 1940 година во Блатец, Кочанско, тогаш во Кралство Југославија. 

По завршувањето на средното образование, една година бил учител во селото Цера, Кочанско. Како студент во трета година, бил наставник во гимназијата „Ванчо Прке“ во Виница. По дипломирањето на Филозофскиот факултет (Група за македонски јазик и литература на народите на СФРЈ) во Скопје во 1964 година, една година бил професор во гимназијата „Наум Наумовски-Борче“ во Крушево, а потоа една година бил на усовршување на францускиот јазик во Франција. По враќањето, тој се вработил во НУБ „Климент Охридски“ во Скопје како соработник, виш стручен соработник (1973) и библиотекарски советник (1983) за Збирката редок библиотечен материјал (1968–1974) и за Ракописната збирка (1974–2002). Докторирал на Сараевскиот универзитет на тема „*Културно-просветната и политичката улога на библиотекарството во Вардарска Македонија меѓу двете светски војни*“ (1982). Бил избран за виш научен соработник (1987). Последното десетлетие (до пензионирањето) работел како научен советник во Институтот за старословенска култура во Прилеп. 

Во 1988 година Георгиевски открил пет ракописи од 14 до 16 век во црквата Свети „Архангел Михаил“ во Бенче, меѓу кои и Бенчевскиот литургиски зборник и Бенчевското четвороевангелие.

Во раздобјето 1998-2002 година, тој бил пратеник од редовите на ВМРО-ДПМНЕ.

## Творештво
Негови поважни објавени трудови се:
* 1972 - Македонска печатарска дејност, 
* 1975 - Манастирските библиотеки и читалишта во Македонија, 
* 1983 - Македонското книжевно наследство од 11 до 18 век, 
* 1983 - Каталог на старопечатени и ретки книги во НУБ „Св. Климент Охридски“, 
* 1989 - Библиотекарството во Македонија меѓу двете светски војни, 
* 1997 - Словенски ракописи во Македонија (шест книги – од кн. III до кн. VIII), 
* 1997 - Македонски светци, 
* 1997 - Прилози од старата македонска книжевност и култура (кн. 1), 
* 2008 - Општохристијански култни светци во Македонија
* 2009 - Прилози од старата македонска книжевност и култура (кн. 2),  
* 2013 - Македонски црковни псалти, 
* 2015 - Македонски писмовници (епистолари) од 16 и 19 век,
* 2016 - Македонски кодики

## Награди
За својата научна дејност е добитник на наградите:
* 2001 - Награда „Св. Климент Охридски“, и 
* 2009 - Награда „23 Октомври“

## Поврзано
* Бенчевски литургиски зборник
* Бенчевско четвороевангелие

## Наводи

Категорија:Македонски јазичари
Категорија:Македонски политичари
Категорија:Македонски слависти
Категорија:Добитници на наградата „Св. Климент Охридски“
Категорија:Добитници на наградата „23 Октомври“
Категорија:Апсолвенти на Филозофскиот факултет - Скопје
Суводолски манастир (Демирхисарско)

**Суводолски манастир** или **Суводолско-кутретински манастир** — манастир во југозападниот дел на Македонија, во близина на селата Суводол и Кутретино.

## Местоположба

Манастирот се наоѓа над селото Суводол, до кој води асфалтен пат.

## Историја

Црквата се верува дека потекнува од почетокот на XI век.

## Градби

Во склоп на манастирот влегуваат една црква, конак во изградба, кујна и трем.

### Црква „Успение на Пресвета Богородица“

Денешната црква била трикорабна базилика.

## Наводи


Категорија:Суводол (Демирхисарско)
Категорија:Кутретино
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Најдо Велјановски - Черга

**Најдо Велјановски - Черга** ( во  —  во ) — македонски комита, револуционер, партизан.

## Биографија
Уште како мал го почувствувал тешкиот и угнетувачки живот, што го свртело кон идејата за слобода и сопствена држава.

Се школувал во Софија, и под менторство на Васил Главинов, заедно со Веле Марков, Никола Карев, Никола Петров Русински и други, ги развивал социјалистичките идеи. Во 1900 година се вратил во Македонија, за да ги шири револуционерните идеи во својот крај. Бил креатор во создавањето на Македонската револуционерна социјалистичка група и бил учесник на Првата и Втората конференција одржани во 1900 и 1901 година во Крушево.

Откако се споила Македонската револуционерна социјалистичка група со ТМОРО во 1901 година, Најдо Велјановски - Черга во март 1901 година се приклучил на четата на Никола Петров Русински во село Бабино, и станал комита.

По конфикт со Јордан Пиперката, Черга ја напуштил четата и се вратил во родното Ракитница. Потоа се приклучил кон четата на Петар Ацев во 1902 година и со него дејствувал во Велешкиот крај до крајот на Илинденското востание.

По задушувањето на Илинденското востание, Најдо Велјановски - Черга живеел на релација Софија, Демир Хисар, Крушево, и во некој  момент, гонет од власта, заминал за Романија и оттаму за Русија, каде се запознал со Максим Горки.

Инспириран од Советската Република, во 1920 година Најдо се вратил во Македонија, каде ја формирал Социјалистилката партија со седиште во Крушево.

Под негово раководство во 1941 година била формирана првата партизанска келија во Демир Хисар, но поради болест ги напуштил должностите и во декември 1941 година починал.

Погребан е на селските гробишта во село Ракитница, до гробот на револуционерот Веле Марков.

## Поврзнао

* Малина Вељановска
* Борис Велјановски

## Наводи

Категорија:Луѓе од Ракитница
Категорија:Починати во Ракитница
Категорија:Македонски револуционери
Категорија:Македонски преселници во Софија
Ен Лил

мини|Ен Лил
**Ен Лил** (родено **Лансо** е родена на 15 октомври 1946 година) е естонски класичен филолог и преведувач. Таа е почесен професор на Универзитетот во Тарту.

## Образование
Ен Лаансо е родена на 15 октомври 1946 година. Дипломирала на Универзитетот во Тарту во 1970 година. Од 1976 до 1978 година била студент на постдипломски студии на Државниот универзитет во Ленинград. Во 1987 година ја одбранила својата докторска теза на Универзитетот во Тарту со истражување под наслов: „Странските елементи во однос на медицинската терминологија во обликувањето на естонската 1869-1914 година“. Ова дело ги истражувало прашањата околу преносот на латинскиот и старогрчкиот префикс и суфикс систем од класични на други јазици.

## Кариера
Лил започнала да работи на Државниот универзитет во Тарту во 1978 година. Прво била предавач на Катедрата за странски јазици, а потоа од 1989 до 1992 година била вонреден професор.  Во 1991 година, врз основа на иницијативата на Лил, класичната филологија како специјализам била обновена на Универзитетот во Тарту. Од 1992 до 2012 година била професор по класична филологија, од 16 април 2012 година Лил станала почесен професор.

Лил работела со многу студенти, вклучувајќи ја и правничката Мерике Ристикиви. Таа има објавено широко и преведено неколку класични автори, меѓу кои: Аристофан, Еврипид, Аристотел, Еврипидовата Ифигенија во Аулис. Апулеј. Таа има објавено на Хорасовиот *Carpe Diem*, како и концептот на симпозиумот во латинската и грчката литература. Таа има преведено германски и руски текстови на естонски, вклучувајќи ги и оние на Фројд, Ниче и Леонид Столович.

## Избрани публикации

* *Лексиконот на трагедијата: Теми и ликови во античкиот грчки театар* (Тарту, 2004)
* *Човекот и светот во грчката трагедија* (Тарту, 2008)

## Награди

* 2001 - Орден на Белата ѕвезда, класа V.
* 2013 - Награда Александар Куртна.

## Личен живот
Таткото на Ен Лил бил познатиот виолинист и гитарист Емил Лаансо. Таа имала претходна врска со писателот, поетот, преведувачот, културниот критичар и филозоф Јан Каплински, со кого го имале синот, композиторот Мерт-Матис Лил, роден во 1975 година. 

## Наводи

Категорија:Класични филолози
Категорија:Живи луѓе
Категорија:Родени во 1946 година
Каја Таел

**Каја Таел** (родена на 24 јуни 1960 година)  е естонски филолог, преведувач и дипломат. Таа е поранешен амбасадор на Естонија во Обединетото Кралство и во Германија, естонски амбасадор и постојан претставник во Европската унија и актуелен естонски амбасадор за климатска и енергетска политика. Во 2023 година, таа стана естонски амбасадор во Организацијата за безбедност и соработка во Европа (ОБСЕ).

## Ран живот и кариера
Каја Таел е родена во Талин во 1960 година. Дипломирала во 1983 година на Државниот универзитет во Тарту со диплома по филологија. Во 1989 година докторирала по естонски јазик и литература.

Од 1991 до 1995 година, Таел била шеф на Институт Ести, естонскиот културен институт. Од 1995 до 1998 година, таа работела како советник за надворешна политика на претседателот на Естонија Ленарт Мери. Помеѓу 1998 и 2001 година, таа се приклучила на естонското Министерство за надворешни работи, работејќи како извршен секретар на Естонско-руската меѓувладина комисија, а потоа и како генерален директор на Одделот за планирање политика.

Од 2001 до 2006 година била амбасадор на Естонија во Обединетото Кралство на Велика Британија и Северна Ирска. Од 2006 до 2012 година, таа била заменик-канцелар на Комисијата за прашања на Европската унија, а потоа и за европски и трансатлантски односи во Министерството за надворешни работи на Естонија. Од 2012 до 2016 година беше естонски амбасадор во Германија, наследувајќи го Март Ланемае. Од 2016 година е естонски амбасадор и постојан претставник во Европската унија. 

На 1 јануари 2020 година, Таел станала естонски амбасадор во Ларџ за климатска и енергетска политика.

Во 2023 година, Таел станала естонска амбасадорка во Организацијата за безбедност и соработка во Европа (ОБСЕ), предавајќи ги своите акредитивни писма на генералниот секретар на ОБСЕ Хелга Шмид во септември истата година.

## Признанија

* Орден на Белата ѕвезда, III класа (2000) 
* Орден на националниот грб, III класа (2018) 

## Наводи

Категорија:Живи луѓе
Категорија:Родени во 1960 година
Арнолд Каск

мини| Арнолд Каск
**Арнолд Каск** (10 август 1902, Парну – 30 јули 1994 година, Тарту) бил естонски лингвист.

Во 1928 година дипломирал на Универзитетот во Тарту. Од 1944 година предавал на Универзитетот во Тарту.

Во 1944 година и од 1968 до 1982 година, тој бил претседател на Здружението за мајчин јазик. Од 1961 година е член на Естонската академија на науките.

Неговите главни полиња на истражување биле естонските дијалекти, естонскиот литературен јазик и неговата историја.

## Награди

* 1959: Советска естонска награда
* 1964: Почесен учител на Естонската ССР
* 1985: Заслужен научник на Естонската ССР
* 1985: Државна награда на Естонската ССР (1985) 

## Дела

* JV Veski ja eesti oskussõnastikud 3–5 (1938)
* Eesti keel и selle arenemine (1946)
* Lühike ülevaade eesti keelest ja selle arenemisest (1949)
* Eesti murrete kujunemisest ja rühmitusest // Eesti rahva etnilisest ajaloost (1956)
* 15 nõukogude eesti keeleteadust // Emakeele Seltsi aastaraamat 2 (1956)
* 40 aastat Emakeele Seltsi // Emakeele Seltsi aastaraamat 6 (1960)
* Eesti kirjakeele murdelise tausta kujunemisest (1962)
* Valimik eesti murdenäiteid (1962; 1980)
* Eesti keele grammatika I: häälikuõpetus ja ortograafia (1964, коавтор)
* Eesti keele ajalooline grammatika I: häälikulugu (1967)
* „Eesti õigekeelsuse-sõnaraamatu“ osast meie kirjakeele kujunemisel // Emakeele Seltsi aastaraamat 14/15 (1969)
* Базен сајандит Емакееле Селци // Емакееле Селци aastaraamat 16 (1970)
* Eesti kirjakeele ajaloost I–II (1970)
* JV Veski tööst Tartu ülikoolis // Emakeele Seltsi aastaraamat 19/20 (1975)
* Eesti killed ja kirjakeel (1984)

## Наводи

Категорија:Починати во 1994 година
Категорија:Родени во 1902 година
Категорија:Естонски филолози
Елен Усплд

мини| Елен Усплд во 1960 година
**Елен Усплд**(19 април 1927 - 7 јуни 2019) била естонски лингвист.

Во 1953 година дипломирала естонска филологија на Универзитетот Тарту. Од 1967 година предавала на Универзитетот во Тарту. Од 1980 до 1983 година предавала естонски јазик на Универзитетот Тампере.

Нејзината научна работа била насочена кон структурата на естонскиот јазик.

## Награди

* 1996: Голем медал на Универзитетот Тарту 
* 2000: Јазична награда Видеман 
* 2004: Орден на Белата ѕвезда, V класа. 

## Дела

* 1966 "Määrusliku des-, mata-, nud- (nuna-) ja tud- (tuna-) konstruktsiooni struktuur ja tähendus" E. Uuspõld
* 1973 "Eesti keele tekste ja harjutusi vene üliõpilastele. 1. vihik" E. Uuspõld, A. Valmet and E. Turu
* 1981 "Eesti keele tekste ja harjutusi vene üliõpilastele. 2. vihik" E. Uuspõld, A. Valmet and E. Turu
* 1981 "Eesti keele õpik = Учебник эстонского языка" E. Uuspõld, A. Valmet и E. Turu
* 1982 "Viron verbien infiniittisten rakenteiden subjektisääntöjä" E. Uuspõld
* 1984 "Johannes Aavik viron kirjakielen uudistajana" E. Uuspõld
* 1992 „Viron transitiiviveverbien syntaksist“ E. Uuspõld
* 1993 "Eesti keele õpik kõrgkoolidele = Учебник эстонского языка для вузов" E. Uuspõld, A. Valmet и E. Turu
* 1966 "Eesti keele õpik = Учебник эстонского языка" E. Uuspõld, A. Valmet and E. Turu
* 1997 "Pühendusteos Huno Rätsepale" E.Uuspõld, A. Valmet and E. Turu
* 2001 "Популярная грамматика естонского языка. Eesti keele grammatiline vormistik. Moodustamine ja kasutamine" E. Uuspõld и A. Valmet
* 2002 „Õpetusi ja harjutusi algajale keeletoimetajale“ E. Uuspõld и A. Mund
* 2004 „Üliõpilastööde vormistamise juhend“ E. Uuspõld

## Наводи

Категорија:Починати во 2019 година
Категорија:Родени во 1927 година
Категорија:Естонски филолози
Категорија:Советски филозофи
Григоровичево евангелие бр. 9

**Григоровичево евангелие бр. 9** — македонски кирилски ракопис од 1301-1307 година. Се чува во Руската државна библиотека – поранешна Ленинова, во Москва под бр. 1691. 

## Опис
Григоровичевото евангелие бр. 9 е составено од 38 листа пергамент и 20 листа бомбицина. Кодексот е заведен под бр. 9 во збирката на В. И. Григорович, кој го донел од своето патување низ европска Турција од 1844 до 1846 година. Според распоредот на четивата во рамките на целата книга, Григоровичевото евангелие е полн апракос од типот на српското Мирославово евангелие. Нивната предлошка веројатно била глаголичка и е поврзана со Св. Климентовата традиција во рамките на Охридската книжевна школа. Од Охрид, веројатно преку Света Гора, овој тип апракос е пренесен во Русија, каде што со извесни дополнувања и измени доживува голем број преписи, од кои најпознати се М’стиславовото и Јурјевското евангелие. При возвратното руско влијание, м’стиславовскиот тип полн апракос се проширил и во Македонија. Зачуван е во неколку ракописи, од кои најзначајни се Карпинското и Радомировото евангелие. Особено е интересно што Охридската книжевна школа не го прифатила рускиот тип полн апракос, зашто Охрид веќе имал свој тип полн апракос.

## Наводи

Категорија:Средновековна македонска книжевност
ПУ „Раде Кратовче“ - Нивичани

**Основно училиште „Раде Кратовче“** (официјално: **Подрачно основно училиште „Раде Кратовче“ - Нивичани**; скратено: **ПОУ „Раде Кратовче“**) — подрачно основно училиште во селото Нивичани, составен дел на истоименото училиште од градот Кочани, Општина Кочани.

Училиштето е именувано по учесникот во народноослободителната борба Раде Кратовче.

## Местоположба

Објектот на училиштето се наоѓа во јужниот дел од селото.

## Градба

Во склоп на училиштето има спортски терени, но училиштето нема спортска сала.

## Настава

Во училиштето се изведува настава од прво до деветто одделение и наставата се изведува на македонски наставен јазик.

## Галерија


Податотека:ОУ „Раде Кратовче“ - Нивичани 3.jpg|Кошаркарското игралиште
Податотека:ОУ „Раде Кратовче“ - Нивичани 2.jpg|Влезот


## Поврзано
* ОУ „Раде Кратовче“ - Кочани

## Наводи

Категорија:Основни училишта во Општина Кочани
Нивичани
Категорија:Нивичани
Црква „Св. Димитриј“ - Ново Село

**Црква „Св. Димитриј“ - Ново Село** може да се однесува на две истоимени цркви во селата Ново Село:

* Црква „Св. Димитриј“ - Ново Село (Кочанско) — црква во кочанското село Ново Село; и
* Црква „Св. Димитриј“ - Ново Село (Штипско) — црква во штипското село Ново Село.
Црква „Св. Димитриј“ - Ново Село (Кочанско)

**Свети Димитриј** — главна селска црква во кочанското село Ново Село, Македонија.

## Местоположба

Црквата се наоѓа во близина на маалото Пустако.

## Галерија


Податотека:Црква „Св. Димитриј“ - Ново Село (Кочанско) 4.jpg|Поглед на црквата
Податотека:Црква „Св. Димитриј“ - Ново Село (Кочанско) 3.jpg|Помошниот објект
Податотека:Црква „Св. Димитриј“ - Ново Село (Кочанско) 2.jpg|Главниот влез
Податотека:Црква „Св. Димитриј“ - Ново Село (Кочанско) 6.jpg|Помошен објект
Податотека:Црква „Св. Димитриј“ - Ново Село (Кочанско) 5.jpg|Апсидата
Податотека:Црква „Св. Димитриј“ - Ново Село (Кочанско) 7.jpg|Припратата со камбанаријата
Податотека:Црква „Св. Димитриј“ - Ново Село (Кочанско) 8.jpg|Ниша и натписна табла над влезот


## Поврзано
* Кочанско архијерејско намесништво
* Ново Село

## Наводи

## Надворешни врски

Ново Село
Параклис „Св. Петка“ - Ново Село

**Света Петка** — параклис во кочанското село Ново Село, Македонија.

## Местоположба

Црквата се наоѓа помеѓу селата Костин Дол и Ново Село, целосно скриено во шума.

## Галерија


Податотека:Параклис „Св. Петка“ - Ново Село 2.jpg|Поглед на параклисот
Податотека:Параклис „Св. Петка“ - Ново Село 3.jpg|Внатрешноста
Податотека:Параклис „Св. Петка“ - Ново Село 4.jpg|Влезот
Податотека:Параклис „Св. Петка“ - Ново Село 5.jpg|Чешма


## Поврзано
* Кочанско архијерејско намесништво
* Ново Село

## Наводи

## Надворешни врски

Ново Село
Музичка куќа на славните во Орегон

**Музичка** **куќа на славните во Орегон** — награда во чест на музичари од американската сојузна држава Орегон. Првата церемонија за воведување се одржала на 13 октомври 2007 година.

## Историја
Музичката куќа на славните во Орегон била замислена во 1990-тите од група наречена Музичка коалиција Орегон. Со текот на годините тие избрале и доделиле награда на околу 50 музичари и бендови од Орегон во куќата на славните. Групата на крајот се распаднала, но во 2004 година, салата на славните била ревитализирана и групата се реформирала како непрофитна организација Музичка куќа на славните во Орегон.

Оригиналните примени ќе продолжат да се одликуваат, додека новите номинирани ќе вклучуваат музичари, продуценти, диск џокеи и промотори. Групата планирала да изгради зграда на Музичката куќа на славните во Орегон во која ќе бидат сместени музички изложби и сувенири и истата да биде место и домаќин на семинари за музичко образование. Тековните активности на групата би вклучувале собирање музички сувенири од Орегон, обезбедување музички стипендии за музичари на факултет и да се промовира музичко образование во основните и средните училишта во Орегон.

## Примени во 2007 година
Заедно со педесетте примени музичари, шест нови музичари биле почестени и  биле примени во куќата на славните во 2007 година: Елиот Смит, Орегон, Обо Ади, Д Крејзи Ејтс, Роџер Харт, диџеј и менаџер на Пол Ревир анд Д Рејдерс, и промотор на клубот и  менаџерот на музичката група Тони ДеМиколи.

Меѓу изведувачите на церемонијата биле поканети и настапиле Кингсмен, Мејсон Вилијамс, Марк Линдзи и Еверклир.

## Поврзано
* Музика од Орегон

## Наводи

## Надворешни врски
* Наградени од Музичката куќа на славните во Орегон (оригинал 50)

Категорија:Американски музички награди
Категорија:Музичари од Орегон
Карамели (песни)

[мини| ''Карамелари'' со традиционалната црвена [баретина]]
мини| ''Карамели'' во Аграмунт
мини| ''Карамели'', слика од Рамон Касас
**Карамели** — популарни песни типични за Каталонија и Андора, кои се пеат на Велигден за да ја прослават добрата новост на воскресението на Исус, но имаат и профан карактер. Пејачите (наречени *карамелари*) се групи на пејачи кои излегуваат да пеат во куќите и фармите на Велика сабота навечер или наутро на Велигден и Велики понеделник. Тие можат да бидат придружени со различни инструменти. Порано групите пејачи собирале јајца или пари што им ги давале луѓето со кои истиот ден, попладне или неколку дена подоцна правеле заеднички оброк, главно на основа на јајца. Обичајот на „*карамелите*“ имал многу варијанти на некои места пејачите играле меѓу песните.

## Потекло
Не е пронајдена документација која ќе докаже кога и каде започнал овој обичај, но познато е дека во 16 век тој веќе се празнувал во селскиот свет, а најстари се верските радости посветени на Пресвета Богородица Бројаница. Во текот на деветнаесеттиот век, хорските друштва ја усвоиле и прифатиле оваа традиција, ја вовеле и во градовите и повторно ја заживеале со нови елементи и нови музички дела. На пример, во изведбите на Хозе Анселмо Клаве од 1852 година, *карамелите* биле една од активностите на институцијата. Најраните информации за пеење на  *карамели* во Барселона потекнувале од 1776 година, но се чини дека првите групи биле организирани до средината на деветнаесеттиот век и не станале широко распространети до 1880 година.

## Традиција
Општо земено, групата пејачи стои под балконот од пријатели и други луѓе во селото за да ги пеат песните. Тие можат да бидат придружени со разни музички инструменти. Пејачите обично облекувале традиционална облека: бела кошула, темни панталони, појас и црвена баретина (еден вид капа). Пејачите со себе носат корпа, врзана на врвот на долга прачка и целата украсена со ленти, со која стигнуваат до балконот на почесниот, кој, соодветно, го остава својот дар.

Помеѓу профаните песни, понекогаш наречени *гоиг*, некои се направени по нарачка типична храна, други се од љубовен карактер. Во градовите, хорските друштва често пеат композиции од познати автори (особено оние компонирани од Хозе Анселмо Клаве) или песни од локална и сатирична природа, кои се обновуваат секоја година. 

## ''Карамелите'' на Ибица
На островот Ибица, *карамели* се пеат и на Бадник, како и на Велигденската миса. Формално не личеле со ништо со оние песни од Каталонија. Во овој случај, ова е удвоена песна, многу типичен тип на песна во селата на Ибица која обично не се занимавала со религиозни прашања, но во божиќните *карамели* и велигденските *карамели* ја објаснувала тајната на раѓањето или смртта на Христос за време на мисите. Оние кои ја пеат се *карамела*, традиционално авторитети или значајни мажи од парохијата, но тие моментално се членови на групата Ball Pagès (група за традиционални танци). *Карамелите* се придружени со традиционалните инструменти на селата на Ибица: флејта, кастанети, меч и тапан.

## Наводи

Категорија:Музика на Каталонија
Попис на населението во Македонија (1961)

**Попис на населението во Македонија во 1961 година** – попис извршен во склоп на општиот пописот на населението во ФНРЈ, кој го спровел тогашниот Државен статистички уред на Сојузната планска комисија.

## Возраст
Старосната структура на населението била следнава:

## Поврзано
* Список на општини во Македонија по население (1961)

Категорија:Македонија во 1961 година
Категорија:Попис на населението на Македонија
Ник Дрејк

**Николас Родни Дрејк** (англиски: *Nicholas Rodney Drake*; 19 јуни 1948 - 25 ноември 1974) ― англиски гитарист, пејач и текстописец. 

Роден е на 19 јуни 1948 година во Јангон, Бурма, во англиско семејство на инженери кои во 1951 година се вратиле во Англија. Со музика се занимавал уште од најрана возраст. Како успешен акустичен гитарист, додека сè уште бил студент на Универзитетот во Кембриџ, Дрејк во 1969 година потпишал договор со Island Records. Неговиот прв албум, *Five Leaves Left*, бил издаден во 1969 година, а потоа следеле уште два албума: *Bryter Layter* (1971) и *Pink Moon* (1972).

Дрејк страдал од депресија и не сакал да настапува во живо пред публика. По комплетирањето на албумот *Pink Moon*, тој се повлекол од музиката и живеел во домот на неговите родители во руралните предели на Ворикшир. На 25 ноември 1974 година, Дрејк бил пронајден мртов на 26-годишна возраст поради предозирање со антидепресиви. За време на неговиот краток животен век, Дрејк не успеал да допре до поширока публика, но неговата музика била ценета од музичките критичари, а по неговата смрт постепено добил и пошироко признание од публиката.

Во 1979 година бил објавен неговиот ретроспективен албум *Fruit Tree.* Дрејк имал влијание врз многу музичари, вклучувајќи ги: Роберт Смит од Cure, Питер Бак од R.E.M., Кејт Буш, Пол Велер, Ејми Ман, Бек, Робин Хичкок и The Black Crowes. Првата биографија на Дрејк била издадена во 1997 година; во 1998 година следел документарниот филм за неговиот живот, *Туѓинец меѓу нас*.

## Дискографија

* *Five Leaves Left* (1969)
* *Bryter Layter* (1971)
* *Pink Moon* (1972)

## Наводи

Категорија:Починати во 1974 година
Категорија:Родени во 1948 година
Категорија:Говорни статии
Категорија:Статии со микроформати hAudio
Категорија:Англиски кантавтори
Категорија:Англиски гитаристи
Категорија:Англиски фолк-пејачи
Категорија:Самоубијци
Категорија:Акустични гитаристи
Категорија:Самоубиства во Англија
Бохемистика

**Бохемистиката** — поле на хуманитарните науки кое ги истражува, документира и шири чешкиот јазик и литературата во неговите историски и денешни форми. Истражувачот во оваа област обично се нарекува „бохемист“.

## Истакнати научници

* Јозеф Добровски
* Јан Гебауер
* Бохуслав Хавранек
* Јозеф Јунгман
* Ернест Денис

## Поврзано

* Бохемизам
* Република Чешка
* Список на англиски зборови од чешко потекло
* Чешка литература
* Историја на чешкиот јазик

## Наводи

## Надворешни врски

* Институт за чешки студии, Факултет за уметности и филозофија, Карловиот универзитет во Прага

Категорија:Европеистика
Категорија:Славистика
Категорија:Бохемистика
Категорија:Чешка книжевност
Категорија:Чешки јазик
Категорија:Историска лингвистика
Зоран Бошковски

**Зоран Бошковски** (роден на 11 декември 1967 година) —поранешен македонски професионален фудбалер.

## Клупска кариера
Бошковски двапати бил најдобар стрелец во Македонската прва фудбалска лига, постигнувајќи 21 гол во сезоната 1993–94 и 20 гола во текот на сезоната 1995–96, со ФК Силекс.

## Меѓународна кариера
Бошковски бил првиот играч кој постигна гол за новосоздадената фудбалска репрезентација на Македонија, по само три минути во нејзиниот прв натпревар против Словенија на 13 октомври 1993 година. Македонија победила со 4-1. Бошковски одиграл 16 настапи и постигнал пет голови за фудбалската репрезентација на Македонија од 1993 до 1996 година. Неговиот последен меѓународен натпревар бил пријателскиот натпревар во мај 1996 година против Бугарија.

## Наводи

## Надворешни врски

* Профил на MacedonianFootball.com   

Категорија:Македонски фудбалски тренери
Категорија:Фудбалери во Првата македонска фудбалска лига
Категорија:Фудбалери на ФК Шкендија
Категорија:Фудбалери на ФК Работнички (Скопје)
Категорија:Фудбалери на ФК Силекс
Категорија:Фудбалери на ФК Пелистер
Категорија:Фудбалери на ФК Вардар (Скопје)
Категорија:Македонски фудбалски репрезентативци
Категорија:Фудбалери од Скопје
Категорија:Живи луѓе
Категорија:Родени во 1967 година
Категорија:Тренери на ФК Тетекс
Демократско Движење

**Демократско Движење** — македонска политичка партија, основана на 13 август 2023 година, во Македонија од Изет Меџити.

## Историја
Партијата била формирана на 13 август 2023 година од страна на Изет Меџити, дотогашен член на ДУИ.

На парламентарните избори во 2024 година, партијата учествувала во Коалиција ВРЕДИ, заедно со други политички партии Движење Беса, Алијанса за Албанците и Алтернатива, на кој освоија 14 пратенички места, од кои Демократско Движење 3.

На претседателските избори во 2024 година, партијата учествувала со Коалицијата ВРЕДИ, со свој кандидат Арбен Таравари, на кој освоиле 83.337 гласа.

## Наводи

Категорија:Политички партии во Македонија
Грејси Абрамс

**Грејси Медиган Абрамс** (англ. *Gracie Madigan Abrams*; родена на 7 септември 1999 година) ― американска пејачка. Во 2019 година потпишала договор со Interscope Records и со таа издавачка куќа ги издала албумите *Good Riddance* (2023) и *The Secret of Us* (2024). Во 2024 година била номинирана за Греми за најдобар нов изведувач.

## Детство и образование
Грејси Абрамс е родена на 7 септември 1999 година во округот Лос Анџелес во Калифорнија. Таа е ќерка на режисерот Џеј Џеј Абрамс и филмската продуцентка Кејти Мекграт. Нејзиниот татко е Евреин, а мајка ѝ потекнувала од ирско католичко семејство. 

По матурирањето во 2018 година, Абрамс студирала меѓународни односи на колеџот Барнард во Њујорк, но по првата година на студии направила пауза за да се насочи на музичката кариера. 

## Кариера
Во октомври 2019 година, под Interscope Records, Абрамс го издала нејзиниот прв сингл „Mean It“. На 14 јули 2020 година, го објавила првиот миниалбум, *Minor*. На 12 ноември 2021 година, Абрамс го објавила нејзиниот втор мини-албум, *This Is What It Feels Like*. За поддршка на мини-албумот, започнала турнејата под наслов This Is What It Feels Like, а покрај на својата турнеја, Абрамс била воведен изведувач на турнејата „Sour“ од Оливија Родриго. 

На 24 февруари 2023 година, Абрамс го издала нејзиниот прв албум *Good Riddance*. Во јуни истата година било објавено луксузно издание. Во текот на 2023 година, Абрамс настапувала како воведен изведувач на избрани концерти од американскиот дел од турнејата The Eras од Тејлор Свифт. Таа, исто така, ја започнала турнејата Good Riddance. Кон крајот на истата година, Абрамс се нашла на листата од *[[Форбс]]* „30 под 30“. Во 2024 година била номинирана за Греми за најдобар нов изведувач.  

На 29 април 2024 година, Абрамс го најавила нејзиниот втор албум, *The Secret of Us*, кој бил објавен на 21 јуни 2024 година. На албумот му претходеле два сингла: „Risk“ (1 мај 2024 година) и „Close to You“ (7 јуни). За поддршка на албумот, Абрамс ја започнала турнејата Secret of Us во САД. 

## Влијание и прием
Абрамс како нејзини музички влијанија ги навела: Џони Мичел, Сајмон и Гарфанкел, Елвис Костело, Бон Ајвер, Елиот Смит, Кејт Буш, The 1975, Џејмс Блејк, Тејлор Свифт, Лорд, Metric, The Killers и Фиби Бриџерс.

Свифт, Бриџерс, Лорд, Пост Мелоун, Били Ајлиш и Оливија Родриго изразиле восхитување за Абрамс. Таа им се придружила на Свифт и на Родриго на нивните турнеи.

## Дискографија

### Студиски албуми

* *Good Riddance* (2023)
* *The Secret Of Us* (2024)

## Наводи

## Надворешни врски

* 
* 

Категорија:Американски кантавторки
Категорија:Американски поп-пејачки
Категорија:Пејачи од Лос Анџелес
Категорија:Живи луѓе
Категорија:Американци со ирско потекло
Категорија:Американски пејачки од 21 век
Категорија:Родени во 1999 година
Категорија:Статии со извори на холандски (nl)
Категорија:Статии со hCards
Категорија:Статии со краток опис
Адисон Реј

**Адисон Реј Истерлинг** (англ. *Addison Rae Easterling*; родена на 6 октомври 2000 година) ― американска пејачка и глумица. Се прославила на TikTok каде што имала над 88 милиони следбеници, со што е на петто место на личности со најмногу следбеници на платформата.

## Живот и кариера
Адисон Реј Истерлинг е родена на 6 октомври 2000 година во Лафајет во Луизијана. Нејзините родители се развеле кога таа била помлада, но повторно стапиле во брак во 2017 година. 

На шестгодишна возраст, Реј почнала да се натпреварува во танцување на натпревари низ целата држава (САД). Се запишала на студии на Државниот универзитет во Луизијана (LSU), но откако почнала да стекнува популарност на TikTok го напуштила факултетот и се преселила во Лос Анџелес. 

Реј станала популарна на TikTok во јули 2019 преку поставување на видеа на кои таа танцува на популарни песни на платформата. За неколку месеци стекнала над еден милион следбеници и во ноември 2019 година го напуштила факултетот. Од јули 2020 година, Адисон, заедно со нејзината мајка, почнала да објавува неделен ексклузивен подкаст на Spotify под наслов „Мама знае најдобро“ (англ. „Mama Knows Best“), на теми поврзани со нивниот личен живот и кариера.

Во март 2021 година, Реј го издала нејзиниот прв сингл „Obsessed“. Синглот добил негативни критики и требало да биде водечки сингл од нејзиното тогашно прво ЕР, но било привремено одложено. Истата година, Реј лансирала сопствена козметичка линија, Item Beauty. Реј, исто така, основала своја сопствена линија на мириси наречена „Addison Rae Fragrance“.

Во август, Реј глумела во комедијата на Нетфликс *[[Тој е сето тоа]]* (2021), римејк на тинејџерската комедија од 1999 година *Таа е сето тоа*. Филмот бил најстримуван филм во неделата на неговото издавање, но добил претежно негативни оценки од критичарите.

На 18 август 2023 година го објавила нејзиниот прв мини-албум под наслов, *AR*. Мини-албумот добил претежно позитивни критики,   и дебитирал на 19-то место на американската топ-листа  Heatseekers Albums. 

Во март 2024 година, Реј учествувала во ремиксот на песната „Von Dutch“ од Charli XCX кој набрзо се нашол на ремикс-албумот од Charli XCX *Brat and It's Completely Different, but also Still Brat* (2024). Реј се појавила и на албумот од Еј Џи Кук. *Britpop* (2024), на песната под наслов „Lucifer“ во соработка со Charli XCX.

На 9 август 2024 година, Адисон Реј го издала нејзиниот прв сингл со голема издавачка куќа, „Diet Pepsi“ (бил издаден преку Columbia Records). Песната добила позитивни критики, а критичарите новата музика на Реј ја споредиле со делата од Лана Дел Реј и од Бритни Спирс. Во октомври 2024 година, Реј го издала синглот „Aquamarine“.

## Филмографија

### Филм

## Наводи

## Надворешни врски

* 
* 
* 

Категорија:Американски кантавторки
Категорија:Американски поп-пејачки
Категорија:Американски пејачки од 21 век
Категорија:Живи луѓе
Категорија:Родени во 2000 година
Категорија:Сите статии со непотврдени изјави
Категорија:Пејачи од Луизијана
Категорија:Американски танчарки
Категорија:Јутјубери
Категорија:Тиктокери
Десингерица

**Драгомир Деспиќ** (р. 8 февруари 1993 г.), попознат по неговото уметничко име **Десингерица** — српски рапер и режисер.

## Животопис
Деспиќ е роден на 8 февруари 1993 година во Белград, Србија каде што израснал.  Растејќи, тој имал истакната кариера како кошаркар. Од 2019 година, започнал да работи како уметник за тетоважи.

Деспиќ почнал да прави рап-музика во 2022 година, кога го издал својот сингл „Кучи кучи“, заедно со јутуберот Луле Пљугица.

Во јуни 2023 година, Деспиќ настапил на Белградската музичка недела, каде присуствувале над 10.000 души.

Во август 2023 година, Драшко Станивуковиќ му забранил на Деспиќ да настапува во Бања Лука поради настапот на Деспиќ, кој вклучувал удирање луѓе по нивните глави со неговиот чевел.

## Дискографија

* *Кучи Кучи* (ft. Луле Пљугица, 2022)
* *Пистац* (ft.Пљугица, Lacku, 2022)
* *Балканац* (ft. Пљугица, 2022)
* *Туцкавац* (ft. Пљугица, 2022)
* *Працка* (ft. Пљугица, 2022)
* *Фични* (ft. Пљугица, 2023)
* *Новац* (ft. Пљугица, 2023)
* *Мерцедец* (ft.Пљугица, Џексон, Coja, 2023)
* *Речи* (ft. Пљугица, 2023)
* *Ѓускавац* (ft. Пљугица, 2023)
* *Флец* (ft. Пљугица, 2023)
* *Чоколада* (2023)
* *Чути* (2023) и Зера
* *Скакавац* (2024)
* *Пенетрација* (2024) и Џексон

Категорија:Српски рапери
Категорија:Луѓе од Белград
Категорија:Живи луѓе
Категорија:Родени во 1993 година
Латино музика

[десно|мини|200x200пкс| [Танго]]
[десно|мини| Шпанскиот пејач Хулио Иглесијас беше признат од ''[Гинисови рекорди|Гинисовата книга на рекорди* во 2013 година како најпродаваниот машки латино изведувач на сите времиња. ]]

*'Латино музика''' е термин што го користи музичката индустрија како категорија за различни стилови на музика од Иберо-Америка, што ги опфаќа Латинска Америка, Шпанија, Португалија и латино населението во Канадa и САД, како и музика која се пеела или на шпански или на португалски. Можел да вклучува и музика од други територии каде што се создавала музика на шпански и португалски јазик, бидејќи поголемиот дел од латино имигрантите кои живееле во Њујорк во 1950-ти години, биле со порториканско или со кубанско потекло. „Латино музиката“ била стереотипна како и музика која едноставно потекнува од шпанските Кариби. Популаризацијата на боса нова и мексиканското влијание на звуците од Херб Алперт во 1960-ти години, не направил малку за да ја промени перцепираната слика за латино музиката. Во 1969 година, првата меѓународна организација која се обидела да ја дефинира латино музиката бил фестивал, кој ги вклучил шпанските, португалските, француските и италијанските земји низ Латинска Америка и Европа. Сепак, настанот траеше само две години. Оттогаш, музичката индустрија ја класифицира целата музика испеана на шпански или португалски како латино музика, вклучувајќи ги и музиката од Шпанија и Португалија.

## Наводи

Категорија:Музичка индустрија
Категорија:Латиноамериканска музика
Категорија:Американски стилови на музика
Аполо 15

**Аполо 15** () — деветтата екипажна мисија од програмата „Аполо“ на НАСА и четврта што успешно слетала луѓе на Месечината. Пуштена на 26 јули 1971 г., мисијата била заповедана од Дејвид Скот, при што Џејмс Ирвин служел како пилот на месечевиот модул. Екипажот поминал вкупно 66 часа и 54 минути на површината на Месечината, спроведувајќи опсежни истражувања.

За време на мисијата, Скот и Ирвин презеле три месечеви патувања, вкупно 18 часа и 30 минути надвор од месечевиот модул. Оваа мисија ја означила првата употреба на месечевото возило, дозволувајќи им на астронаутите да патуваат 27,9 километри по Месечевата површина.

Екипажот собрал 77 килограми месечева почва и примероци од карпи, кои биле вратени на Земјата за анализа. Овие примероци подоцна биле прогласени за „најбогатиот улов“ на програмата „Аполо“, а Аполо 15 е препознаена како една од научно најзначајните мисии во историјата на истражување на Месечината. Мисијата траела од 26 јули 1971 г. до 7 август 1971 г.

## Екипаж

### Главен екипаж

 *Бројот на летови ја вклучува и оваа мисија*

### Резервен екипаж

## Наводи

## Надворешни врски

* Apollo 15 Preliminary Science Report 
* ''Moonport: A History of Apollo Launch Facilities and Operations''
* 2011 podcast interview
* 2016 interview with Worden
* 1975 summary report

Категорија:Аполо (вселенска програма)
Категорија:Вселенски летови
Миење на нозете

[десно|мини|395x395пкс| [Исус Христос|Исус им ги мие нозете на учениците.]]
**Миење на нозете на учениците** — настан од Новиот завет, кога Исус им ги миел нозете на своите ученици на Тајната вечера, а исто така и верски обред, што го наследиле со различни христијански деноминации.

Англиското име за овој обред е „Maundy“, што доаѓа од латинскиот збор „mandatum“ од песната што се пее за време на обредот на миење на нозете: „Mandatum novum do vobis ut diligatis invicem sicut dilexi vos“ („Нова заповед ви давам, да се љубите еден со друг; како Јас што ве возљубив, така и вие да се љубите еден со друг.“ (Јв. 13,34), а од латинскиот облик на Христовата заповед да ја подражаваме Неговата понизност со љубов при миење на нозете:
 „Ако, пак, Јас, Господ и Учител, ви ги измив нозете, тогаш и вие сте должни еден на друг да ги миете нозете. Затоа ви дадов пример да правите и вие така, како што ви направив Јас. Вистина, вистина ви велам: нема слуга поголем од својот господар, ниту пратеник поголем од оној што го пратил. Кога го знаете ова, блажени сте, ако го извршувате.“(Јован 13, 14-17).

Многу деноминации (вклучувајќи ги англиканците, лутеранците, методистите, презвитеријанците и католиците) затоа вршат литургиско миење на нозете на Велики четврток од Страсната седмица. Згора на тоа, за некои деноминации, миењето на нозето било пропис. Многу групи низ црковната историја и многу современи деноминации практикувале миење на нозете како уредба на Црквата, вклучувајќи ги адвентистите, анабаптистите, баптистите и пентекосталците.

## Наводи

Категорија:Исус Христос
Категорија:Нов завет
Категорија:Страсна седмица
Градус (агол)

**Градус** (ознака: **g**) — поретко користена мерна единица за големината на аголот. Дефинирана е како четиристоти дел од полн агол (360°), т.е. 360° = 400 g. Ова исто така важи и за 1 g = 0,9° = π/200 rad.

Градусот бил создаден како дел од метричкиот систем на единици за време на Француската револуција во обид да се децимализираат и стандардизираат сите единици. Едно време, метарот бил дефиниран како десетмилионити дел од растојанието од екваторот до полот (по должината на меридијанот). Ова создало непријатност при претворањето на географската ширина и должина во растојание бидејќи еден степен изнесувал 111,11 км. Изумот на градусот го олеснил претворањето на мерните единици бидејќи еден градус бил точно 100 км во географска ширина.

За разлика од другите метрички единици, градусот никогаш не заживеал и не го заменил традиционалниот степен, и најпосле во 1960 година не станал дел од Меѓународниот систем на единици (SI).

## Поврзано
* Морска милја — првично дефинирана како една минута географска ширина.

## Надворешни врски
* Речник на геодетска информатика: мерни единици на агол

Категорија:Геометрија
Категорија:Единици за агол
Категорија:Единици вон SI
Луси Ан Гранж

**Луси Ан Гранж** (мом. **Пужулат**; 1839 - 31 декември 1908) била француски медиум и феминистички пророк, нејзиното мистично име било **Хабимела**. Таа била основач и уредник на месечното спиритистичко списание *Ла Лумије*.

## Биографија
Луси Пужулат била родена во 1839 година во Сент Етјен. За време на Второто Француско Царство, таа била републиканец, а нејзиниот сопруг, Адолф Гранж, бил масон. И двајцата се приклучиле на спиритистичкото движење во 1876 година, а во 1882 година го основале месечниот весник *Ла Лумије*, еден вид републиканска спиритистичка публикација. Рекламирано како списание кое го покрива спиритизмот од сите негови аспекти, и дека на неговите страници придонеле висококомпетентни писатели. Читателите не можеле да станат претплатници, но можеле да се приклучат на „витезот“ кој нуди бесплатни претплати на публикацијата за оние кои не биле во можност да платат. Таа била дел од раководното тело на „Спиритистичко здружение на продавачи на книги“.  Гранж, исто така, напишале написи за *Ла Лумије*, како што се „Датан де Сен Сир, публицист, поет, истражувач“. (февруари, 1904 година).

Откако станала вдовица во април 1886 година, Гранџ станала медиум и создала свое движење, еден вид религија за заедништво на љубовта заснована на флуидната енергија. Таа потоа се прогласила за пророк и потврдила дека Марија, Мојсеј и Свети Јован ја нарекле „Лумије“ (Светлина) и ја задолжиле да ги води луѓето користејќи го мистичното име „Хабимела“ или скратено на „Хаб“.

Гранж рекла дека го видела поетот Вергилиј многу јасно и го објавила овој извештај во изданието на нејзиното списание од 25 септември 1884 година: „Виргилиј, крунисан со ловорики. Силно лице, прилично долг, истакнат нос со грпка на едната страна, темно сиви очи, Темно кафеава коса е облечен во долга наметка, Виргилиј има изглед на силен здрав човек. Таа верувала во доаѓањето на „новата Ева “ одговорна за враќање на нејзината примитивна андрогинија кон Бога, и се водела кампања за правата на жените. Починала на 31 декември 1908 година, во Париз.

## Наводи

Категорија:Пророци
Категорија:Луѓе од Сент Етјен
Категорија:Починати во 1908 година
Категорија:Родени во 1839 година
Руска романса

**Руска романса** — тип на сентиментална уметничка песна со навестувања за ромско влијание развиено во Руската Империја од композитори како Николај Титов (1800-1875), Александар Аљабиев (1787-1851), Александар Варламов (1801-48) и Александар Гуриљов (1803–58).

До почетокот на 20 век се појавиле неколку видови руска романса. Елитниот тип на песна под влијание на италијанската опера позната како „салонска романса“ е во контраст со жанрот од пониската класа на „суровата романса“ што се карактеризирало со „сентиментално додворување, недозволена љубов, болно отфрлање а често и самоубиство“. Последново, наводно, довело до создавање на рускиот шансон.

Руската романса го имала својот врв во 1910-тите и 1920-тите кога Анастасија Вјалцева, Варвара Панина, Надежда Плевицкаја, Тамара Церетели, Петар Лешченко и Александар Вертински биле меѓу најдобрите изведувачи. Во раната советска ера, жанрот бил помалку фаворизиран, бидејќи се сметал за остаток од предреволуционерниот „декадентен и буржоаски“ сензибилитет на поголемиот дел од 20 век.

Новата генерација на пејачи, како Валентина Пономарјова и Нани Брегвадзе, се појавиле во 1970-тите. Неколку вокали од ерата пред Втората светска војна, вклучувајќи ги Изабела Јуриева (1902-2000), Вадим Козин (1903-1994) и Ала Бајанова (1914-2011), исто така се вратиле на славата во доцните советски години. Александар Малинин, Сергеј Захаров и Олег Погудин се меѓу руските романтични пејачи кои се активни во 21 век. Во 1994 година, Александар Малинин ја добил Светската музичка награда како најпродаван руски уметник.

Книгата на Цезар Кјуи од 1895 година. *Руската уметничка песна: Студија за нејзиниот развој* била преведена во Ј. Р. *Класичните есеи на Вокер за развојот на руските уметнички песни* (Нортфилд, МН, 1993).

## Забележителни песни

* *[[Црни очи (руска песна)|Црни очи]]*
* *[[Блесни, блесни, ѕвездо моја]]*
* *[[Тоа беа деновите (песна)|По долгиот пат]]*
* *[[Вечерно ѕвоно (песна)|Вечерно ѕвоно]]*

## Наводи

Категорија:Руски песни

Категорија:Видови песни
Џефри Кил

**Џефри Теодор Кил** (роден на 10 јуни 1952 година) е американски климатски научник. Тој е шеф на Одделот за истражување на климатските промени во Националниот центар за атмосферски истражувања лоциран во Болдер, Колорадо. Своите докторски студии по атмосферски науки ги завршил на Универзитетот во Олбани.

Добитник е на наградата за климатска комуникација за 2012 година од Американската геофизичка унија.

Со Кевин Е. Тренберт, тој е познат по „Годишниот глобален среден енергетски буџет на Земјата“ и поврзаниот дијаграм што го прикажува енергетскиот биланс на Земјата.

## Поврзано

* Џејмс Хансен
* Гевин Шмит
* Кевин Е. Тренберт

## Наводи

Категорија:Американски климатолози
Категорија:Родени во 1952 година